Tommi Pärmäkoski

Tommi Pärmäkoski (s. 4. syyskuuta 1983 Riihimäki) on suomalainen urheiluvalmentaja. Pärmäkoski on kuntovalmentanut Formula 1 -sarjassa Toro Rosso ja Red Bull -tallissa ajavaa Sebastian Vetteliä vuodet 2008–2011. Elokuussa 2014 Pärmäkoski meni naimisiin hiihtäjä Krista Pärmäkosken (o.s. Lähteenmäki) kanssa.

Pärmäkoski selosti Unkarin Formula 1 -osakilpailun vuonna 2016 yhdessä Oskari Saaren kanssa. Kaudesta 2017 hän on toiminut  C Moren studiossa Formula-asiantuntijana.

Pärmäkoski toimi Pelicansin osa-aikaisena fysiikkavalmentajana kauden 2016–2017. Hän aloitti Tapparan fysiikkavalmentajana elokuussa 2021. Joulukuussa 2022 uutisoitiin Pärmäkosken valinnasta Olympiakomitean huippu-urheiluvastaavaksi.

Lähteet 

Suomalaiset urheiluvalmentajat
Vuonna 1983 syntyneet
Elävät henkilöt